CELEX: 32020R1229
Language: el
Date: 2019-11-29 00:00:00
Title: Κατ’ εξουσιοδότηση κανονισμός (ΕΕ) 2020/1229 της Επιτροπής της 29ης Νοεμβρίου 2019 για τη συμπλήρωση του κανονισμού (ΕΕ) 2017/2402 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα σχετικά με τα λειτουργικά πρότυπα των αρχείων καταγραφής τιτλοποιήσεων για τη συλλογή, τη συγκέντρωση, τη σύγκριση, την πρόσβαση και την εξακρίβωση της πληρότητας και της συνέπειας δεδομένων (Κείμενο που παρουσιάζει ενδιαφέρον για τον ΕΟΧ)

3.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 289/335
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1229 ΤΗΣ ΕΠΙΤΡΟΠΗΣ
         της 29ης Νοεμβρίου 2019
         για τη συμπλήρωση του κανονισμού (ΕΕ) 2017/2402 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα σχετικά με τα λειτουργικά πρότυπα των αρχείων καταγραφής τιτλοποιήσεων για τη συλλογή, τη συγκέντρωση, τη σύγκριση, την πρόσβαση και την εξακρίβωση της πληρότητας και της συνέπειας δεδομένων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/2402 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη θέσπιση γενικού πλαισίου για την τιτλοποίηση και σχετικά με τη δημιουργία ειδικού πλαισίου για απλή, διαφανή και τυποποιημένη τιτλοποίηση και σχετικά με την τροποποίηση των οδηγιών 2009/65/ΕΚ, 2009/138/ΕΚ και 2011/61/ΕΕ και των κανονισμών (ΕΚ) αριθ. 1060/2009 και (ΕΕ) αριθ. 648/2012 (1), και ιδίως το άρθρο 10 παράγραφος 7 στοιχείο α) και το άρθρο 17 παράγραφος 2 στοιχεία β), γ) και δ),
         Εκτιμώντας τα ακόλουθα:
         
                     (1)
                  
                  
                     Οι οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 θα πρέπει να είναι σε θέση να εκπληρώνουν τις αντίστοιχες αρμοδιότητες, εντολές και υποχρεώσεις τους. Οι πληροφορίες που παρέχονται στις εν λόγω οντότητες από τα αρχεία καταγραφής τιτλοποιήσεων θα πρέπει, επομένως, να είναι υψηλής ποιότητας και θα πρέπει να προσφέρονται για συγκέντρωση και σύγκριση μεταξύ των διαφόρων αρχείων καταγραφής τιτλοποιήσεων, κατά τρόπο έγκαιρο, ολοκληρωμένο και δομημένο. Ως εκ τούτου, τα αρχεία καταγραφής τιτλοποιήσεων θα πρέπει να αξιολογούν κατά πόσον οι εν λόγω πληροφορίες είναι πλήρεις και συνεπείς πριν από τη διάθεσή τους στις εν λόγω οντότητες και θα πρέπει να παρέχουν στις εν λόγω οντότητες έκθεση τέλους ημέρας και συνολική βαθμολογία πληρότητας των δεδομένων.
                  
               
                     (2)
                  
                  
                     Οι διαδικασίες εξακρίβωσης του κατά πόσον οι πληροφορίες που υποβάλλονται σε αρχεία καταγραφής τιτλοποιήσεων από τις μεταβιβάζουσες οντότητες, τις ανάδοχες οντότητες και τις ΟΕΣΤ είναι πλήρεις και συνεπείς θα πρέπει να λαμβάνουν υπόψη την ποικιλία των τύπων, των χαρακτηριστικών και των πρακτικών των τιτλοποιήσεων. Ως εκ τούτου, είναι σκόπιμο να προβλεφθούν διαδικασίες εξακρίβωσης που να περιλαμβάνουν τη σύγκριση των πληροφοριών που υποβάλλονται σε σχέση με παρόμοιες τιτλοποιήσεις, όπως τιτλοποιήσεις που έχουν την ίδια ή συναφή μεταβιβάζουσα οντότητα, τύπο υποκείμενου ανοίγματος, δομικό χαρακτηριστικό ή γεωγραφική θέση.
                  
               
                     (3)
                  
                  
                     Για να διασφαλιστεί η ποιότητα των πληροφοριών που υποβάλλονται, οι διαδικασίες εξακρίβωσης θα πρέπει να εφαρμόζονται και όσον αφορά την πληρότητα και τη συνέπεια των εγγράφων τεκμηρίωσης των εν λόγω πληροφοριών. Δεδομένης, ωστόσο, της σχετικής δυσκολίας να εξακριβωθεί η πληρότητα και η συνέπεια των εν λόγω εγγράφων, τα αρχεία καταγραφής τιτλοποιήσεων θα πρέπει να ζητούν από τις αναφέρουσες οντότητες να επιβεβαιώνουν γραπτώς ότι τα υποκείμενα έγγραφα τεκμηρίωσης της τιτλοποίησης που αυτές καθιστούν διαθέσιμα είναι πλήρη και συνεπή. Οι ουσιώδεις επικαιροποιήσεις των εγγράφων που έχουν ήδη υποβληθεί θα πρέπει να θεωρούνται νέο έγγραφο για την τιτλοποίηση, το οποίο απαιτεί γραπτό αίτημα επιβεβαίωσης.
                  
               
                     (4)
                  
                  
                     Για να μπορούν οι οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 να εκπληρώνουν τις αντίστοιχες αρμοδιότητες, εντολές και υποχρεώσεις τους, τα λεπτομερή στοιχεία των τιτλοποιήσεων στις οποίες οι εν λόγω οντότητες πρέπει να έχουν απευθείας και άμεση πρόσβαση θα πρέπει να είναι συγκρίσιμα μεταξύ των αρχείων καταγραφής τιτλοποιήσεων κατά τρόπο εναρμονισμένο και συνεπή. Ως εκ τούτου, τα εν λόγω λεπτομερή στοιχεία θα πρέπει να παρέχονται σε μορφότυπο Extensible Markup Language (XML), διότι το μορφότυπο αυτό χρησιμοποιείται ευρέως στον χρηματοπιστωτικό κλάδο.
                  
               
                     (5)
                  
                  
                     Θα πρέπει να διασφαλίζεται το απόρρητο κάθε είδους δεδομένων που ανταλλάσσονται μεταξύ των αρχείων καταγραφής τιτλοποιήσεων και των οντοτήτων που αναφέρονται στο άρθρο 17 παράγραφος 1 του κανονισμού (ΕΕ) 2017/2402. Ως εκ τούτου, οι ανταλλαγές αυτές θα πρέπει να πραγματοποιούνται μέσω ασφαλούς διαμηχανικής σύνδεσης, με τη χρήση πρωτοκόλλων κρυπτογράφησης δεδομένων. Για την εξασφάλιση ελάχιστων κοινών προτύπων, θα πρέπει να χρησιμοποιείται πρωτόκολλο μεταφοράς αρχείων SSH.
                  
               
                     (6)
                  
                  
                     Τα δεδομένα που αφορούν τα πλέον πρόσφατα υποκείμενα ανοίγματα της τιτλοποίησης, τις εκθέσεις προς τους επενδυτές, τις εμπιστευτικές πληροφορίες και τις πληροφορίες για σημαντικά συμβάντα, καθώς και τους δείκτες ποιότητας και έγκαιρης παροχής των εν λόγω δεδομένων, είναι απαραίτητα για τη συνεχή παρακολούθηση των επενδυτικών θέσεων σε τιτλοποιήσεις και των δυνητικών επενδύσεων, καθώς και της χρηματοπιστωτικής σταθερότητας και του συστημικού κινδύνου. Οι οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 θα πρέπει, συνεπώς, να έχουν πρόσβαση στα εν λόγω δεδομένα σε ad hoc ή σε προκαθορισμένη βάση, ανάλογα με τις ανάγκες για τη λήψη τους.
                  
               
                     (7)
                  
                  
                     Οι τιτλοποιήσεις είναι πολύπλοκες και ανομοιογενείς και υπάρχει ποικιλία χρηστών που έχουν πρόσβαση σε πληροφορίες από τα αρχεία καταγραφής τιτλοποιήσεων. Ως εκ τούτου, είναι σημαντικό να διευκολυνθεί η απευθείας και άμεση πρόσβαση σε συγκεκριμένα σύνολα δεδομένων και πληροφορίες. Η εν λόγω πρόσβαση θα πρέπει να περιλαμβάνει πρόσβαση, σε μηχαναγνώσιμο μορφότυπο, σε πληροφορίες που συνίστανται σε δεδομένα και σε όλες τις τρέχουσες και ιστορικές πληροφορίες για μια τιτλοποίηση που είναι αποθηκευμένες στο συγκεκριμένο αρχείο καταγραφής. Για τον σκοπό αυτό, θα πρέπει να δημιουργηθεί ένα πλαίσιο για ad hoc αιτήματα που μπορούν να συνδυάζονται για να ληφθούν συγκεκριμένες πληροφορίες. Οι προθεσμίες εντός των οποίων τα αρχεία καταγραφής τιτλοποιήσεων θα πρέπει να παρέχουν δεδομένα στις οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 θα πρέπει να εναρμονιστούν, ώστε να διευκολύνεται η αποτελεσματική επεξεργασία των δεδομένων από τις εν λόγω οντότητες και τα αρχεία καταγραφής τιτλοποιήσεων. Ταυτόχρονα, θα πρέπει να διασφαλίζεται ότι τα δεδομένα λαμβάνονται εντός προθεσμιών που καθιστούν δυνατή την αποτελεσματική εκπλήρωση των αρμοδιοτήτων των αιτουσών οντοτήτων.
                  
               
                     (8)
                  
                  
                     Οι οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 βασίζονται στα δεδομένα που διατηρούν τα αρχεία καταγραφής τιτλοποιήσεων, μεταξύ άλλων για τη σύγκριση τρεχουσών τιτλοποιήσεων με προηγούμενες τιτλοποιήσεις. Ως εκ τούτου, είναι σκόπιμο να διευκρινιστεί ότι τα αρχεία καταγραφής θα πρέπει να διατηρούν αρχεία μιας τιτλοποίησης επί 10 έτη μετά τη λήξη της τιτλοποίησης, σύμφωνα με το άρθρο 10 παράγραφος 2 του κανονισμού (ΕΕ) 2017/2402 και το άρθρο 80 παράγραφος 3 του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (2).
                  
               
                     (9)
                  
                  
                     Οι διατάξεις του παρόντος κανονισμού συνδέονται στενά, δεδομένου ότι αφορούν πρότυπα και διαδικασίες σχετικά με τη συλλογή και την επεξεργασία πληροφοριών που βρίσκονται στην κατοχή αρχείων καταγραφής τιτλοποιήσεων και την πρόσβαση σε αυτές. Ως εκ τούτου, είναι σκόπιμο να συμπεριληφθούν οι εν λόγω διατάξεις σε ενιαίο κανονισμό.
                  
               
                     (10)
                  
                  
                     Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ESMA) στην Επιτροπή.
                  
               
                     (11)
                  
                  
                     Η ESMA διεξήγαγε ανοικτή δημόσια διαβούλευση σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα κόστη και τις ωφέλειες και ζήτησε τη γνώμη της ομάδας συμφεροντούχων κινητών αξιών και αγορών που έχει συσταθεί σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (3),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ορισμοί
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            
                        α)
                     
                     
                        «αναφέρουσα οντότητα»: η οντότητα που ορίζεται σύμφωνα με το άρθρο 7 παράγραφος 2 του κανονισμού (ΕΕ) 2017/2402·
                     
                  
                        β)
                     
                     
                        «τελευταία ημερομηνία στοιχείων»: η ημερομηνία αναφοράς των πληροφοριών που υποβάλλονται σύμφωνα με τον κατ’ εξουσιοδότηση κανονισμό (ΕΕ) 2020/1224 της Επιτροπής (4).
                     
                  
         
            Άρθρο 2
            Έκθεση τέλους ημέρας
            
               1.   Τα αρχεία καταγραφής τιτλοποιήσεων υποβάλλουν, σε καθημερινή βάση, ενιαία συγκεντρωτική έκθεση τέλους ημέρας για όλες τις τιτλοποιήσεις που αναφέρονται σε αυτά, εξαιρουμένων των αναφερόμενων τιτλοποιήσεων που δεν έχουν γίνει δεκτές κατά το άρθρο 4 παράγραφος 6. Η εν λόγω έκθεση βασίζεται στις πλέον πρόσφατες παρεχόμενες πληροφορίες, αποκλείει οποιαδήποτε αναφερόμενη τιτλοποίηση η οποία δεν έχει γίνει δεκτή κατά το άρθρο 4 παράγραφος 6 και περιλαμβάνει τουλάχιστον τις ακόλουθες πληροφορίες:
               
                           α)
                        
                        
                           τον μοναδικό αναγνωριστικό κωδικό που αποδίδεται σύμφωνα με το άρθρο XI του κατ’ εξουσιοδότηση κανονισμού (ΕΕ) 2020/1224·
                        
                     
                           β)
                        
                        
                           τους κωδικούς ISIN των τμημάτων, ομολόγων ή δανείων μειωμένης εξασφάλισης της τιτλοποίησης, εφόσον υπάρχουν·
                        
                     
                           γ)
                        
                        
                           το άθροισμα των τρεχόντων υπολοίπων κεφαλαίου όλων των τμημάτων, ομολόγων ή δανείων μειωμένης εξασφάλισης της τιτλοποίησης, σε ευρώ, βάσει των συναλλαγματικών ισοτιμιών που δημοσιεύθηκαν στον δικτυακό τόπο της Ευρωπαϊκής Κεντρικής Τράπεζας την προηγούμενη εργάσιμη ημέρα·
                        
                     
                           δ)
                        
                        
                           την ονομασία της τιτλοποίησης·
                        
                     
                           ε)
                        
                        
                           το εάν πρόκειται για τιτλοποίηση ABCP ή μη ABCP·
                        
                     
                           στ)
                        
                        
                           το αν η δομή της τιτλοποίησης είναι τύπου «Μ» (Master Trust ήτοι τύπου βασικού οργανισμού διαχείρισης), όπως αναφέρεται στο πεδίο SESS9 του Παραρτήματος XIV του κατ’ εξουσιοδότηση κανονισμού (ΕΕ) 2020/1224, ή τύπου «S» για όλες τις λοιπές τιτλοποιήσεις·
                        
                     
                           ζ)
                        
                        
                           το αν η μέθοδος μεταβίβασης κινδύνου της τιτλοποίησης είναι «Τ» για πραγματική πώληση, όπως αναφέρεται στο πεδίο IVSS11 του Παραρτήματος XII του κατ’ εξουσιοδότηση κανονισμού (ΕΕ) 2020/1224, ή «S» για σύνθετη τιτλοποίηση, όπως αναφέρεται στο πεδίο SESV11 του Παραρτήματος XIV του εν λόγω κανονισμού, ή «ABCP» για τιτλοποιήσεις ABCP·
                        
                     
                           η)
                        
                        
                           το όνομα και τους αναγνωριστικούς κωδικούς νομικής οντότητας («LEI») της μεταβιβάζουσας οντότητας, της ανάδοχης οντότητας και της ΟΕΣΤ·
                        
                     
                           θ)
                        
                        
                           την πλέον πρόσφατη ημερομηνία πληρωμής τόκων σε μορφότυπο ημερομηνίας ISO 8601·
                        
                     
                           ι)
                        
                        
                           τη χρονοσφραγίδα, σε μορφότυπο ημερομηνίας και ώρας (UCT) ISO 8601, με ακρίβεια δευτερολέπτου, της πλέον πρόσφατης υποβολής δεδομένων που έλαβε το αρχείο καταγραφής τιτλοποιήσεων ή, στην περίπτωση πολλαπλών υποβαλλόμενων δεδομένων με αναφορά στην ίδια τελευταία ημερομηνία στοιχείων, τις χρονοσφραγίδες, σε μορφότυπο ημερομηνίας και ώρας (UCT) ISO 8601, της πρώτης και της πλέον πρόσφατης υποβολής δεδομένων με την ίδια τελευταία ημερομηνία στοιχείων·
                        
                     
                           ια)
                        
                        
                           την τελευταία ημερομηνία στοιχείων, σε μορφότυπο ημερομηνίας ISO 8601, της πλέον πρόσφατης υποβολής δεδομένων που έλαβε το αρχείο καταγραφής τιτλοποιήσεων·
                        
                     
                           ιβ)
                        
                        
                           τον αριθμό των υποβολών δεδομένων που έλαβε το αρχείο καταγραφής τιτλοποιήσεων οι οποίες αναφέρονται στην ίδια τελευταία ημερομηνία στοιχείων που ορίζεται στο στοιχείο ια)·
                        
                     
                           ιγ)
                        
                        
                           τη βαθμολογία πληρότητας δεδομένων που αναφέρεται στο άρθρο 3 της πιο πρόσφατης υποβολής δεδομένων που έλαβε το αρχείο καταγραφής τιτλοποιήσεων·
                        
                     
                           ιδ)
                        
                        
                           για τιτλοποιήσεις μη ABCP, τη χώρα εγκατάστασης της μεταβιβάζουσας οντότητας ή του αρχικού δανειοδότη·
                        
                     
                           ιε)
                        
                        
                           για τιτλοποιήσεις ABCP, τη χώρα εγκατάστασης της ανάδοχης οντότητας·
                        
                     
                           ιστ)
                        
                        
                           τη χώρα στην οποία βρίσκεται η πλειονότητα των υποκείμενων ανοιγμάτων, με κριτήριο το τρέχον υπόλοιπο κεφαλαίου του υποκείμενου ανοίγματος·
                        
                     
                           ιζ)
                        
                        
                           τον πλέον διαδεδομένο τύπο υποκείμενων ανοιγμάτων στην τιτλοποίηση, με κριτήριο το τρέχον υπόλοιπο κεφαλαίου.
                        
                     
                           ιη)
                        
                        
                           Για τους σκοπούς του στοιχείου ιδ), όταν τα υποκείμενα ανοίγματα της τιτλοποίησης είναι συνδυασμός ανοιγμάτων από πολλαπλές μεταβιβάζουσες οντότητες ή αρχικούς δανειοδότες, η χώρα εγκατάστασης της μεταβιβάζουσας οντότητας ή του αρχικού δανειοδότη είναι η χώρα της μεταβιβάζουσας οντότητας ή του αρχικού δανειοδότη, η οποία έχει το μεγαλύτερο ποσό ανοιγμάτων στην τιτλοποίηση, με κριτήριο το τρέχον υπόλοιπο κεφαλαίου.
                        
                     
            
               2.   Τα αρχεία καταγραφής τιτλοποιήσεων καθιστούν διαθέσιμη την έκθεση τέλους ημέρας σε μορφότυπο XML.
            
            
               3.   Οι χρονοσφραγίδες που αναφέρονται στο παρόν άρθρο δεν αποκλίνουν κατά πλέον του ενός δευτερολέπτου από την UCT που εκδίδεται και διατηρείται σε ένα από τα κέντρα συντονισμού ώρας που απαριθμούνται στην πλέον πρόσφατη ετήσια έκθεση του Διεθνούς Γραφείου Μέτρων και Σταθμών (BIPM) για τις δραστηριότητες ώρας.
            
         
         
            Άρθρο 3
            Βαθμολογία πληρότητας δεδομένων
            
               4.   Τα αρχεία καταγραφής τιτλοποιήσεων υπολογίζουν βαθμολογία πληρότητας δεδομένων για κάθε υποβολή δεδομένων, χρησιμοποιώντας τον πίνακα βαθμολόγησης που ορίζεται στον πίνακα 1 του παραρτήματος και τις ακόλουθες εισροές:
               
                  
               
                  
               όπου:
               
                   είναι ο συνολικός αριθμός πεδίων σε μία υποβολή δεδομένων που περιέχει τις αντίστοιχες τιμές με επιλογή «No Data» («έλλειψη στοιχείων») που αναφέρονται σύμφωνα με το άρθρο 9 παράγραφος 3 του κατ’ εξουσιοδότηση κανονισμού (ΕΕ) 2020/1224.
               N είναι ο συνολικός αριθμός πεδίων σε μία υποβολή δεδομένων όπου επιτρέπεται να αναφερθούν τιμές (ND1 έως ND4) με επιλογή «No Data» σύμφωνα με το άρθρο 9 παράγραφος 3 του κατ’ εξουσιοδότηση κανονισμού (ΕΕ) 2020/1224..
               Για τον υπολογισμό της βαθμολογίας πληρότητας δεδομένων, τα πεδία που συμπληρώνονται με τη μορφή «ND4-ΕΕΕΕ-MM-ΗΗ» νοούνται ως «ND4».
            
         
         
            Άρθρο 4
            Εξακρίβωση της πληρότητας και της συνέπειας των πληροφοριών
            
               1.   Τα αρχεία καταγραφής τιτλοποιήσεων εξακριβώνουν την πληρότητα και τη συνέπεια των πληροφοριών που τους υποβάλλονται, εξακριβώνοντας τα εξής:
               
                           α)
                        
                        
                           το όνομα της αναφέρουσας οντότητας, όπως αναφέρεται στο πεδίο IVSS4 του Παραρτήματος XII ή στο πεδίο IVAS3 του Παραρτήματος XIII του κατ’ εξουσιοδότηση κανονισμού (ΕΕ) 2020/1224·
                        
                     
                           β)
                        
                        
                           αν ο κωδικός στοιχείου της υποβολής, όπως αναφέρεται στον Πίνακα 3 του Παραρτήματος I του κατ’ εξουσιοδότηση κανονισμού (ΕΕ) 2020/1224, είναι ορθός.
                        
                     
            
               2.   Όσον αφορά τις πληροφορίες που αναφέρονται στο άρθρο 7 παράγραφος 1 στοιχεία α), ε), στ) και ζ) του κανονισμού (ΕΕ) 2017/2402, τα αρχεία καταγραφής τιτλοποιήσεων εξακριβώνουν επίσης την πληρότητα και τη συνέπεια των πληροφοριών με τους εξής τρόπους:
               
                           α)
                        
                        
                           εξακριβώνοντας αν οι πληροφορίες που υποβάλλονται συμμορφώνονται με τη δομή και το μορφότυπο των υποδειγμάτων που ορίζονται στα Παραρτήματα II έως XV του εκτελεστικού κανονισμού (EE) 2020/1225 της Επιτροπής (5)·
                        
                     
                           β)
                        
                        
                           συγκρίνοντας τις πληροφορίες που υποβλήθηκαν:
                           
                                       i)
                                    
                                    
                                       μεταξύ διαφορετικών πεδίων για την ίδια τελευταία ημερομηνία στοιχείων και για τα ίδια ακόλουθα στοιχεία: υποκείμενο άνοιγμα, έκθεση προς τους επενδυτές, εμπιστευτική πληροφορία ή πληροφορία για σημαντικό συμβάν·
                                    
                                 
                                       ii)
                                    
                                    
                                       μεταξύ διαφορετικών υποκείμενων ανοιγμάτων, εκθέσεων προς τους επενδυτές, εμπιστευτικών πληροφοριών ή πληροφοριών για σημαντικό συμβάν, για το ίδιο πεδίο και την ίδια τελευταία ημερομηνία στοιχείων·
                                    
                                 
                                       iii)
                                    
                                    
                                       μεταξύ των ιδίων από τα ακόλουθα στοιχεία: υποκείμενο άνοιγμα, έκθεση προς τους επενδυτές, εμπιστευτική πληροφορία ή πληροφορία για σημαντικό συμβάν, για το ίδιο πεδίο και για διαφορετική τελευταία ημερομηνία στοιχείων·
                                    
                                 
                                       iv)
                                    
                                    
                                       μεταξύ ομοίων τιτλοποιήσεων·
                                    
                                 
                     
                           γ)
                        
                        
                           εξακριβώνοντας αν η τελευταία ημερομηνία στοιχείων των πληροφοριών που υποβάλλονται και η χρονοσφραγίδα υποβολής συμμορφώνονται με το άρθρο 10 του κατ’ εξουσιοδότηση κανονισμού (ΕΕ) 2020/1224·
                        
                     
                           δ)
                        
                        
                           εξακριβώνοντας ότι η επιλογές «No Data» που προβλέπονται στο άρθρο 9 παράγραφος 3 του κατ’ εξουσιοδότηση κανονισμού (ΕΕ) 2020/1224 χρησιμοποιούνται μόνον όταν επιτρέπεται και χωρίς να καθιστούν την υποβολή δεδομένων ανεπαρκώς αντιπροσωπευτική των υποκείμενων ανοιγμάτων στην τιτλοποίηση.
                        
                     Για τιτλοποιήσεις ABCP, οι αναφορές της παρούσας παραγράφου σε υποκείμενα ανοίγματα νοούνται ως αναφορές σε τύπους υποκείμενων ανοιγμάτων.
            
            
               3.   Τα αρχεία καταγραφής τιτλοποιήσεων εξακριβώνουν την πληρότητα και τη συνέπεια των εγγράφων τεκμηρίωσης που τίθενται στη διάθεσή τους σύμφωνα με το άρθρο 7 παράγραφος 1 στοιχείο β) του κανονισμού (ΕΕ) 2017/2402 ζητώντας από τις αναφέρουσες οντότητες γραπτή επιβεβαίωση των εξής:
               
                           α)
                        
                        
                           ότι όλα τα στοιχεία που αναφέρονται στον πίνακα 3 του παραρτήματος I του κατ’ εξουσιοδότηση κανονισμού (ΕΕ) 2020/1224 και τα οποία πρέπει να διατίθενται σύμφωνα με το άρθρο 7 παράγραφος 1 στοιχείο β) του κανονισμού (ΕΕ) 2017/2402 έχουν παρασχεθεί στο αρχείο καταγραφής τιτλοποιήσεων·
                        
                     
                           β)
                        
                        
                           ότι η τεκμηρίωση είναι συνεπής ως προς τις πραγματικές ρυθμίσεις και τα χαρακτηριστικά της τιτλοποίησης.
                        
                     
            
               4.   Η γραπτή επιβεβαίωση που αναφέρεται στην παράγραφο 3 ζητείται εντός των ακόλουθων προθεσμιών:
               
                           α)
                        
                        
                           εντός πέντε εργάσιμων ημερών από την πρώτη έκδοση τίτλων στο πλαίσιο της τιτλοποίησης ή, προκειμένου για τιτλοποιήσεις ABCP, εντός πέντε εργάσιμων ημερών από την πρώτη έκδοση τίτλων στο πλαίσιο του προγράμματος ABCP·
                        
                     
                           β)
                        
                        
                           κάθε δώδεκα μήνες από τις ημερομηνίες υποβολής των αιτημάτων που αναφέρονται στο στοιχείο α)·
                        
                     
                           γ)
                        
                        
                           εντός πέντε εργάσιμων ημερών από τη διάθεση νέου εγγράφου σύμφωνα με το άρθρο 7 παράγραφος 1 στοιχείο β) του κανονισμού (ΕΕ) 2017/2402.
                        
                     Αρχείο καταγραφής τιτλοποιήσεων που δεν έχει λάβει γραπτή επιβεβαίωση εντός 14 ημερών από την ημερομηνία αιτήματος που αναφέρεται στο πρώτο εδάφιο ζητεί από την αναφέρουσα οντότητα να του παράσχει τη γραπτή επιβεβαίωση εντός 14 ημερών.
            
            
               5.   Τα αρχεία καταγραφής τιτλοποιήσεων εξακριβώνουν κατά πόσον η κοινοποίηση STS που αναφέρεται στο άρθρο 7 παράγραφος 1 στοιχείο δ) του κανονισμού (ΕΕ) 2017/2402, η οποία έχει διατεθεί στο εν λόγω αρχείο καταγραφής τιτλοποιήσεων, συμμορφώνεται με τη δομή και το μορφότυπο των υποδειγμάτων που παρατίθενται στα παραρτήματα του εκτελεστικού κανονισμού (ΕΕ) 2020/1227 της Επιτροπής (6).
            
            
               6.   Το αρχείο καταγραφής τιτλοποιήσεων δεν κάνει δεκτή υποβολή ελλιπών ή ασυνεπών πληροφοριών σύμφωνα με τις παραγράφους 1, 2 και 5, με εξαίρεση την παράγραφο 2 στοιχείο β) σημεία iii) και iv). Το αρχείο καταγραφής τιτλοποιήσεων κατατάσσει τις υποβολές που δεν έγιναν δεκτές σύμφωνα με την παρούσα παράγραφο σε μία από τις κατηγορίες απόρριψης που ορίζονται στον πίνακα 2 του παραρτήματος.
            
            
               7.   Το αρχείο καταγραφής τιτλοποιήσεων ενημερώνει τις οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 χωρίς αδικαιολόγητη καθυστέρηση για τα εξής:
               
                           α)
                        
                        
                           ότι οι υποβληθείσες πληροφορίες είναι ελλιπείς ή ασυνεπείς σύμφωνα με την παράγραφο 2 στοιχείο β) σημεία iii) και iv)·
                        
                     
                           β)
                        
                        
                           ότι το αρχείο καταγραφής τιτλοποιήσεων δεν έχει λάβει τη γραπτή επιβεβαίωση που αναφέρεται στην παράγραφο 3.
                        
                     
            
               8.   Εντός μίας ώρας από τη λήψη των πληροφοριών που αναφέρονται στο άρθρο 7 του κανονισμού (ΕΕ) 2017/2402, τα αρχεία καταγραφής τιτλοποιήσεων παρέχουν στις αναφέρουσες οντότητες λεπτομερείς παρατηρήσεις σχετικά με τα αποτελέσματα των εξακριβώσεων που έχουν πραγματοποιηθεί σύμφωνα με τις παραγράφους 1, 2, 3 και 5, συμπεριλαμβανομένης της κατάταξης, κατά την παράγραφο 6, σε οποιαδήποτε κατηγορία απόρριψης. Οι παρατηρήσεις περιλαμβάνουν επίσης τουλάχιστον τα ακόλουθα::
               
                           α)
                        
                        
                           τον μοναδικό αναγνωριστικό κωδικό της τιτλοποίησης που αποδίδεται σύμφωνα με το άρθρο 11 του κατ’ εξουσιοδότηση κανονισμού (ΕΕ) 2020/1224·
                        
                     
                           β)
                        
                        
                           τον ή τους κωδικούς στοιχείου που αναφέρονται στον Πίνακα 3 του Παραρτήματος I του κατ’ εξουσιοδότηση κανονισμού (ΕΕ) 2020/1224·
                        
                     
                           γ)
                        
                        
                           τη χρονοσφραγίδα υποβολής των υποβαλλόμενων πληροφοριών, σε μορφότυπο ημερομηνίας και ώρας (UCT) ISO 8601, με ακρίβεια δευτερολέπτου.
                        
                     
            
               9.   Έως τις 19.00.00 UCT κάθε Δευτέρα, τα αρχεία καταγραφής τιτλοποιήσεων υποβάλλουν έκθεση σχετικά με όλες τις πληροφορίες που δεν έχουν κάνει δεκτές από τις 19.00.00 UCT της προηγούμενης Δευτέρας. Η έκθεση αυτή περιλαμβάνει τουλάχιστον τα ακόλουθα στοιχεία:
               
                           α)
                        
                        
                           τον μοναδικό αναγνωριστικό κωδικό της τιτλοποίησης που αποδίδεται σύμφωνα με το άρθρο 11 του κατ’ εξουσιοδότηση κανονισμού (ΕΕ) 2020/1224·
                        
                     
                           β)
                        
                        
                           την ονομασία της τιτλοποίησης·
                        
                     
                           γ)
                        
                        
                           τους κωδικούς ISIN των τμημάτων ή ομολόγων ή δανείων μειωμένης εξασφάλισης της τιτλοποίησης, εφόσον υπάρχουν·
                        
                     
                           δ)
                        
                        
                           το όνομα και τον αναγνωριστικό κωδικό νομικής οντότητας (LEI) της μεταβιβάζουσας οντότητας, της ανάδοχης οντότητας και της ΟΕΣΤ·
                        
                     
                           ε)
                        
                        
                           τη χρονοσφραγίδα των υποβαλλόμενων πληροφοριών, σε μορφότυπο ημερομηνίας και ώρας (UCT) ISO 8601, με ακρίβεια δευτερολέπτου·
                        
                     
                           στ)
                        
                        
                           τον κωδικό στοιχείου της υποβολής που αναφέρεται στον Πίνακα 3 του Παραρτήματος I του κατ’ εξουσιοδότηση κανονισμού (ΕΕ) 2020/1224·
                        
                     
                           ζ)
                        
                        
                           την κατηγορία απόρριψης που αναφέρεται στον πίνακα 2 του παραρτήματος του παρόντος κανονισμού και τις ειδικές περιστάσεις για την κατάταξη της απόρριψης στην εν λόγω κατηγορία·
                        
                     
                           η)
                        
                        
                           τυχόν εξηγήσεις που παρέσχε η αναφέρουσα οντότητα, πριν από τις 17.00.00 UCT της Δευτέρας που δημοσιεύθηκε η έκθεση, σχετικά με τους λόγους για τους οποίους οι παρεχόμενες πληροφορίες είναι ελλιπείς ή ασυνεπείς, ή σχετικά με τους λόγους για τους οποίους δεν παρασχέθηκε η γραπτή επιβεβαίωση που αναφέρεται στην παράγραφο 3.
                        
                     
         
         
            Άρθρο 5
            Λεπτομερείς πληροφορίες στις οποίες πρέπει να παρέχεται πρόσβαση
            Οι πληροφορίες που αναφέρονται στο άρθρο 17 παράγραφος 2 στοιχείο γ) του κανονισμού (ΕΕ) 2017/2402 είναι οι ακόλουθες:
            
                        α)
                     
                     
                        όλες οι πληροφορίες που λαμβάνει το αρχείο καταγραφής τιτλοποιήσεων από τις αναφέρουσες οντότητες σύμφωνα με τον κανονισμό (ΕΕ) 2017/2402·
                     
                  
                        β)
                     
                     
                        η έκθεση τέλους ημέρας που αναφέρεται στο άρθρο 2, η βαθμολογία πληρότητας δεδομένων που αναφέρεται στο άρθρο 3 και κάθε πληροφορία που προκύπτει από τις εξακριβώσεις που διενεργούνται σύμφωνα με το άρθρο 4 του παρόντος κανονισμού·
                     
                  
                        γ)
                     
                     
                        όλοι οι μαθηματικοί τύποι και οι μέθοδοι υπολογισμού και συγκέντρωσης που χρησιμοποιούνται για την παραγωγή των πληροφοριών που αναφέρονται στα στοιχεία α) και β).
                     
                  
         
            Άρθρο 6
            Όροι και προϋποθέσεις πρόσβασης σε λεπτομερείς πληροφορίες
            
               1.   Η πρόσβαση στις πληροφορίες που αναφέρονται στο άρθρο 5 παρέχεται κατόπιν αιτήματος. Το αίτημα πρόσβασης περιλαμβάνει τις ακόλουθες πληροφορίες:
               
                           α)
                        
                        
                           το όνομα της αιτούσας οντότητας·
                        
                     
                           β)
                        
                        
                           τον αρμόδιο επικοινωνίας της αιτούσας οντότητας·
                        
                     
                           γ)
                        
                        
                           το είδος της αιτούσας οντότητας κατά το άρθρο 17 παράγραφος 1 του κανονισμού (ΕΕ) 2017/2402 η οποία ζητεί πρόσβαση·
                        
                     
                           δ)
                        
                        
                           τα ονόματα των προσώπων της αιτούσας οντότητας που θα έχουν πρόσβαση στις ζητούμενες πληροφορίες·
                        
                     
                           ε)
                        
                        
                           διαπιστευτήρια για ασφαλή σύνδεση με το πρωτόκολλο μεταφοράς αρχείων SSH, όπως απαιτεί το άρθρο 7 παράγραφος 2·
                        
                     
                           στ)
                        
                        
                           το εάν το αίτημα αποτελεί ad-hoc ή προκαθορισμένο περιοδικό αίτημα·
                        
                     
                           ζ)
                        
                        
                           τον προσδιορισμό των πληροφοριών που ζητούνται βάσει οποιουδήποτε συνδυασμού των κριτηρίων της παραγράφου 4·
                        
                     
                           η)
                        
                        
                           κάθε άλλη τεχνική πληροφορία σχετική με την πρόσβαση της αιτούσας οντότητας.
                        
                     
            
               2.   Για τους σκοπούς της παραγράφου 1, τα αρχεία καταγραφής τιτλοποιήσεων:
               
                           α)
                        
                        
                           ορίζουν ένα ή περισσότερα πρόσωπα ως υπεύθυνο για την επικοινωνία με τις οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402·
                        
                     
                           β)
                        
                        
                           δημοσιεύουν στον ιστότοπό τους τους όρους και τις προϋποθέσεις πρόσβασης στις πληροφορίες και τις οδηγίες για την υποβολή αιτήματος πρόσβασης στις εν λόγω πληροφορίες·
                        
                     
                           γ)
                        
                        
                           παρέχουν πρόσβαση μόνο στις πληροφορίες που προσδιορίζονται στο αίτημα πρόσβασης·
                        
                     
                           δ)
                        
                        
                           το συντομότερο δυνατόν, και το αργότερο εντός 30 ημερών από την υποβολή αιτήσεως παροχής πρόσβασης στις πληροφορίες αυτές, προβαίνουν στις τεχνικές ρυθμίσεις που απαιτούνται για να μπορούν οι οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 να υποβάλλουν αιτήματα πρόσβασης στις εν λόγω πληροφορίες.
                        
                     
            
               3.   Η πρόσβαση στις πληροφορίες που αναφέρονται στο άρθρο 5 παρέχεται εντός των ακόλουθων χρονικών πλαισίων:
               
                           α)
                        
                        
                           το αργότερο έως τις 19.00.00 UCT της ημέρας στην οποία αναφέρεται η έκθεση, προκειμένου για ad-hoc ή προκαθορισμένο περιοδικό αίτημα πρόσβασης σε έκθεση τέλους ημέρας, όπως αναφέρεται στο άρθρο 2·
                        
                     
                           β)
                        
                        
                           το αργότερο έως τις 12.00.00 UCT της πρώτης ημέρας μετά την ημερομηνία λήψης της αίτησης πρόσβασης, εάν οι πληροφορίες αφορούν μια τιτλοποίηση η οποία είτε δεν έχει ακόμη τιμολογηθεί είτε δεν έχει ακόμη λήξει είτε έχει λήξει εντός ενός έτους πριν από την ημερομηνία υποβολής του αιτήματος·
                        
                     
                           γ)
                        
                        
                           το αργότερο τρεις εργάσιμες ημέρες μετά την ημερομηνία λήψης της αίτησης πρόσβασης, εάν οι πληροφορίες αφορούν τιτλοποίηση η οποία έχει λήξει σε διάστημα που υπερβαίνει το ένα έτος πριν από την ημερομηνία υποβολής του αιτήματος·
                        
                     
                           δ)
                        
                        
                           το αργότερο τρεις εργάσιμες ημέρες μετά την ημερομηνία του αιτήματος πρόσβασης, εάν οι πληροφορίες αφορούν διάφορες τιτλοποιήσεις που εμπίπτουν σε αμφότερα τα στοιχεία β) και γ).
                        
                     
            
               4.   Τα αρχεία καταγραφής τιτλοποιήσεων παρέχουν στις οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402 πρόσβαση στις πληροφορίες που αναφέρονται στο άρθρο 5, βάσει οποιουδήποτε συνδυασμού των ακόλουθων κριτηρίων:
               
                           α)
                        
                        
                           είδος τιτλοποίησης: μη ABCP ή ABCP·
                        
                     
                           β)
                        
                        
                           τύπος δομής τιτλοποίησης: είτε «M» για βασικό οργανισμό διαχείρισης (Master Trust), όπως αναφέρεται στο πεδίο SESS9 του παραρτήματος XIV του κατ’ εξουσιοδότηση κανονισμού (ΕΕ) 2020/1224, ή «S» για όλες τις λοιπές τιτλοποιήσεις·
                        
                     
                           γ)
                        
                        
                           μέθοδος μεταβίβασης κινδύνου τιτλοποίησης: είτε «Y» για πραγματική πώληση, όπως αναφέρεται στο πεδίο IVSS11 του παραρτήματος XII του κατ’ εξουσιοδότηση κανονισμού (ΕΕ) 2020/1224, είτε «Y» για σύνθετη τιτλοποίηση, όπως αναφέρεται στο πεδίο SESV11 στο παράρτημα XIV του εν λόγω κανονισμού, ή «ABCP» για τιτλοποιήσεις ABCP·
                        
                     
                           δ)
                        
                        
                           κωδικός στοιχείου της τιτλοποίησης·
                        
                     
                           ε)
                        
                        
                           είδος υποκείμενου ανοίγματος της τιτλοποίησης·
                        
                     
                           στ)
                        
                        
                           τμήμα υποκείμενου ανοίγματος της τιτλοποίησης·
                        
                     
                           ζ)
                        
                        
                           τμήμα υποδείγματος έκθεσης προς τους επενδυτές τιτλοποίησης·
                        
                     
                           η)
                        
                        
                           τμήμα του υποδείγματος για τις εμπιστευτικές πληροφορίες τιτλοποίησης ή τις πληροφορίες για σημαντικά συμβάντα·
                        
                     
                           θ)
                        
                        
                           αναγνωριστικός κωδικός:
                           
                                       i)
                                    
                                    
                                       μοναδικός αναγνωριστικός κωδικός
                                    
                                 
                                       ii)
                                    
                                    
                                       κωδικός αναγνώρισης συναλλαγής
                                    
                                 
                                       iii)
                                    
                                    
                                       διεθνής αριθμός αναγνώρισης τίτλων (ISIN)
                                    
                                 
                                       iv)
                                    
                                    
                                       νέος ή αρχικός αναγνωριστικός κωδικός τμήματος/ομολόγου
                                    
                                 
                                       v)
                                    
                                    
                                       νέος ή αρχικός αναγνωριστικός κωδικός υποκείμενου ανοίγματος
                                    
                                 
                                       vi)
                                    
                                    
                                       νέος ή αρχικός αναγνωριστικός κωδικός οφειλέτη
                                    
                                 
                                       vii)
                                    
                                    
                                       αναγνωριστικός κωδικός νομικής οντότητας της μεταβιβάζουσας οντότητας
                                    
                                 
                                       viii)
                                    
                                    
                                       αναγνωριστικός κωδικός νομικής οντότητας της ανάδοχης οντότητας
                                    
                                 
                                       ix)
                                    
                                    
                                       αναγνωριστικός κωδικός νομικής οντότητας της ΟΕΣΤ
                                    
                                 
                                       x)
                                    
                                    
                                       αναγνωριστικός κωδικός νομικής οντότητας του αρχικού δανειοδότη
                                    
                                 
                                       xi)
                                    
                                    
                                       αναγνωριστικός κωδικός νομικής οντότητας του διαχειριστή CLO
                                    
                                 
                     
                           ι)
                        
                        
                           γεωγραφία:
                           
                                       i)
                                    
                                    
                                       γεωγραφική περιοχή
                                    
                                 
                                       ii)
                                    
                                    
                                       εφαρμοστέο δίκαιο
                                    
                                 
                     
                           ια)
                        
                        
                           ημερομηνία και ώρα:
                           
                                       i)
                                    
                                    
                                       χρονοσφραγίδα υποβολής
                                    
                                 
                                       ii)
                                    
                                    
                                       τελευταία ημερομηνία στοιχείων
                                    
                                 
                                       iii)
                                    
                                    
                                       ημερομηνία έκδοσης τμήματος/ομολόγου
                                    
                                 
                                       iv)
                                    
                                    
                                       νόμιμη λήξη τμήματος/ομολόγου
                                    
                                 
                                       v)
                                    
                                    
                                       ημερομηνία δημιουργίας υποκείμενου ανοίγματος
                                    
                                 
                                       vi)
                                    
                                    
                                       ημερομηνία λήξης υποκείμενου ανοίγματος
                                    
                                 
                     
                           ιβ)
                        
                        
                           νόμισμα:
                           
                                       i)
                                    
                                    
                                       νόμισμα τμήματος/ομολόγου
                                    
                                 
                                       ii)
                                    
                                    
                                       νόμισμα στο οποίο εκφράζεται το υποκείμενο άνοιγμα.
                                    
                                 
                     
            
               5.   Τα αρχεία καταγραφής τιτλοποιήσεων διαθέτουν τις ακόλουθες πληροφορίες, με τη χρήση μορφότυπου XML:
               
                           α)
                        
                        
                           τις πληροφορίες που αναφέρονται στο άρθρο 7 παράγραφος 1 στοιχείο α) και στοιχεία δ) έως ζ) του κανονισμού (ΕΕ) 2017/2402·
                        
                     
                           β)
                        
                        
                           τις πληροφορίες που παράγονται από τα αρχεία καταγραφής τιτλοποιήσεων σύμφωνα με τα άρθρα 2 και 4 του παρόντος κανονισμού, με εξαίρεση τις γραπτές επιβεβαιώσεις που λαμβάνονται βάσει του άρθρου 4 παράγραφος 3.
                        
                     
         
         
            Άρθρο 7
            Πρότυπα συλλογής δεδομένων και πρόσβασης σε δεδομένα
            
               1.   Τα αρχεία καταγραφής τιτλοποιήσεων χρησιμοποιούν ηλεκτρονική υπογραφή και πρωτόκολλα κρυπτογράφησης δεδομένων για τη λήψη δεδομένων από αναφέρουσες οντότητες ή από άλλα αρχεία καταγραφής τιτλοποιήσεων και για τη διαβίβαση δεδομένων στις οντότητες που αναφέρονται στο άρθρο 17 παράγραφος 1 του κανονισμού (ΕΕ) 2017/2402.
            
            
               2.   Για τους σκοπούς της παραγράφου 1, τα αρχεία καταγραφής τιτλοποιήσεων δημιουργούν και διατηρούν ασφαλή διαμηχανική διεπαφή και θέτουν τη διεπαφή αυτή στη διάθεση των αναφερουσών οντοτήτων και των οντοτήτων που αναφέρονται στο άρθρο 17 παράγραφος 1 του κανονισμού (ΕΕ) 2017/2402. Η διεπαφή αυτή χρησιμοποιεί το πρωτόκολλο μεταφοράς αρχείων SSH.
            
            
               3.   Τα αρχεία καταγραφής τιτλοποιήσεων χρησιμοποιούν τυποποιημένα μηνύματα XML για την επικοινωνία μέσω της διεπαφής που αναφέρεται στην παράγραφο 2 και θέτουν τις πληροφορίες που ορίζονται στο άρθρο 6 παράγραφος 5 του παρόντος κανονισμού στη διάθεση των οντοτήτων που αναφέρονται στο άρθρο 17 παράγραφος 1 του κανονισμού (ΕΕ) 2017/2402.
            
         
         
            Άρθρο 8
            Τήρηση αρχείου
            
               1.   Τα αρχεία καταγραφής τιτλοποιήσεων καταγράφουν τα εξής:
               
                           α)
                        
                        
                           εξακριβώσεις σύμφωνα με τον παρόντα κανονισμό και κάθε άλλη επικύρωση που διενεργείται από το αρχείο καταγραφής τιτλοποιήσεων·
                        
                     
                           β)
                        
                        
                           τις γραπτές διαβεβαιώσεις που λαμβάνει το αρχείο καταγραφής τιτλοποιήσεων κατά το άρθρο 4 παράγραφος 3·
                        
                     
                           γ)
                        
                        
                           τα αποτελέσματα που παρέχει το αρχείο καταγραφής τιτλοποιήσεων στην αναφέρουσα οντότητα σύμφωνα με το άρθρο 4 παράγραφος 6·
                        
                     
                           δ)
                        
                        
                           κάθε εξήγηση που παρέχει η αναφέρουσα οντότητα σχετικά με τους λόγους για τους οποίους οι υποβληθείσες πληροφορίες είναι ελλιπείς ή ασυνεπείς, ή για τους οποίους δεν υπάρχει γραπτή επιβεβαίωση, σύμφωνα με το άρθρο 4 παράγραφος 7·
                        
                     
                           ε)
                        
                        
                           σε αρχείο καταγραφής αναφορών, λεπτομερή στοιχεία για τυχόν διορθώσεις ή ακυρώσεις που υποβάλλει η αναφέρουσα οντότητα·
                        
                     
                           στ)
                        
                        
                           κάθε άλλη πληροφορία που παράγεται ή υποβάλλεται σύμφωνα με τον παρόντα κανονισμό.
                        
                     
            
               2.   Κάθε εγγραφή διατηρείται επί 10 έτη μετά τη λήξη της σχετικής τιτλοποίησης.
            
            
               3.   Το αρχείο καταγραφής αναφορών που αναφέρεται στο στοιχείο δ) της παραγράφου 1 περιλαμβάνει τον μοναδικό αναγνωριστικό κωδικό της τιτλοποίησης, τον κωδικό στοιχείου, τη χρονοσφραγίδα της σχετικής υποβολής, τη χρονοσφραγίδα των αλλαγών και σαφή περιγραφή των αλλαγών σε σχέση με τις υποβληθείσες πληροφορίες, συμπεριλαμβανομένου του προηγούμενου και του νέου περιεχομένου των εν λόγω πληροφοριών.
            
         
         
            Άρθρο 9
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 347 της 28.12.2017, σ. 35.
         
            (2)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).
         
            (3)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (ΕΕ L 331 της 15.12.2010, σ. 84).
         
            (4)  Κατ’ εξουσιοδότηση κανονισμός (EE) 2020/1224 της Επιτροπής, της 16ης Οκτωβρίου 2019, για τη συμπλήρωση του κανονισμού (ΕΕ) 2017/2402 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον προσδιορισμό των πληροφοριών και των λεπτομερειών μιας τιτλοποίησης που πρέπει να διατίθενται από τη μεταβιβάζουσα οντότητα, την ανάδοχη οντότητα και την ΟΕΣΤ (βλέπε σελίδα 1 της παρούσας Επίσημης Εφημερίδας).
         
            (5)  Εκτελεστικός κανονισμός (ΕΕ) 2020/1225 της Επιτροπής, της 29ης Οκτωβρίου 2019, για τη θέσπιση εκτελεστικών τεχνικών προτύπων όσον αφορά τον μορφότυπο και τα τυποποιημένα υποδείγματα για τη διάθεση των πληροφοριών και των λεπτομερειών μιας τιτλοποίησης από τη μεταβιβάζουσα οντότητα, την ανάδοχη οντότητα και την ΟΕΣΤ (βλέπε σελίδα 217 της παρούσας Επίσημης Εφημερίδας).
         
            (6)  Εκτελεστικός κανονισμός (ΕΕ) 2020/1227 της Επιτροπής, της 12ης Νοεμβρίου 2019, για τη θέσπιση εκτελεστικών τεχνικών προτύπων όσον αφορά υποδείγματα για την παροχή πληροφοριών σύμφωνα με τις απαιτήσεις κοινοποίησης STS (βλέπε σελίδα 315 της παρούσας Επίσημης Εφημερίδας).
      
      
         
            ΠΑΡΑΡΤΗΜΑ
            Πίνακας βαθμολόγησης πληρότητας δεδομένων και κατηγορίες απόρριψης
            
               Πίνακας 1
            
            
               Πίνακας βαθμολόγησης πληρότητας δεδομένων
            
            
                         
                     
                     
                         
                     
                     
                         
                     
                  
                         
                     
                     
                         
                     
                     
                        Εισροή 1: Ποσοστό πεδίων «ND1»
                     
                  
                         
                     
                     
                         
                     
                     
                        Εισροή 1 = 0 %
                     
                     
                        0 % < Εισροή 1 ≤ 10 %
                     
                     
                        10 % < Εισροή 1 ≤ 30 %
                     
                     
                        Εισροή 1 > 30 %
                     
                  
                        Εισροή 2: Ποσοστό πεδίων «ND2», «ND3» ή «ND4-ΕΕΕΕ-ΜΜ-ΗΗ»
                     
                     
                        Εισροή 2 = 0 %
                     
                     
                        Α1
                     
                     
                        Β1
                     
                     
                        Γ1
                     
                     
                        Δ1
                     
                  
                        0 % < Εισροή 2 ≤ 20 %
                     
                     
                        Α2
                     
                     
                        Β2
                     
                     
                        Γ2
                     
                     
                        Δ2
                     
                  
                        20 % < Εισροή 2 ≤ 40 %
                     
                     
                        Α3
                     
                     
                        Β3
                     
                     
                        Γ3
                     
                     
                        Δ3
                     
                  
                        Εισροή 2 > 40 %
                     
                     
                        Α4
                     
                     
                        Β4
                     
                     
                        Γ4
                     
                     
                        Δ4
                     
                  
               
            
               Πίνακας 2
            
            
               Κατηγορίες απόρριψης
            
            
                        
                           Κατηγορίες απόρριψης
                        
                     
                     
                        
                           Αιτιολογία
                        
                     
                  
                        Σχήμα
                     
                     
                        Η υποβολή πληροφοριών δεν έγινε δεκτή λόγω μη συμμορφούμενου σχήματος.
                     
                  
                        Άδεια
                     
                     
                        Η υποβολή πληροφοριών δεν έγινε δεκτή διότι η αναφέρουσα οντότητα δεν έχει λάβει άδεια να αναφέρει εξ ονόματος της μεταβιβάζουσας οντότητας, της ανάδοχης οντότητας ή της ΟΕΣΤ.
                     
                  
                        Λογική
                     
                     
                        Η υποβολή πληροφοριών δεν έγινε δεκτή διότι ο κωδικός στοιχείου δεν αντιστοιχεί στις διαθέσιμες τιμές τον Πίνακα 3 του Παραρτήματος 1 του κατ’ εξουσιοδότηση κανονισμού (ΕΕ) 2020/1224.
                     
                  
                        Επιχειρηματικοί κανόνες
                     
                     
                        Η υποβολή πληροφοριών δεν έγινε δεκτή διότι η υποβολή των στοιχείων δεν είναι σύμφωνη με μία ή περισσότερες επικυρώσεις περιεχομένου.
                     
                  
                        Αντιπροσωπευτικότητα
                     
                     
                        Η υποβολή πληροφοριών δεν έγινε δεκτή, κατ’ εφαρμογήν του άρθρου 4 παράγραφος 6.